STATVTVM est, ne Sanctimonialibus aut conuersis mulieribus iuxta domos Monachorum infra duas leugas ad minus habitatio aliquatenus concedatur. Causa instituti huius fuit, ne in quibus maxime cauendum est, contra Apostolicum præceptū locus diabolo daretur, sed vt cum fomite iniquitatis omnis eius etiam suspicio tolleretur. Impulit magis ad hoc instituendum quorumdam temeritas, qui mulieribus sanctimoniam vel conuersionem professis terrarum pecuniæ gratia habitacula iuxta domos parare iam cœperant.